SHBA: Qendrat e traumave në raste emergjence
Në rats të ndonjë sulmi mjekët thonë se qendrat e traumave në Shtetet e Bashkuara nuk do të ishin në gjendje të përballonin pacientët
Që prej shtatorit 2001, ndërtesat e qeverisë federale në Shtetet e Bashkuara janë më të sigurta. Prania e policisë është më e dukshme. Madje personeli emergjent ka zhvilluar prova evakuimi në përgatitje për sulme të mundshme në të ardhmen. Por ç’do të bëhej nëse një sulm përfundon me sukses, si ai i makinës bombë në New York më 1 maj? Spitalet amerikane nuk janë të përgatitura që të kujdesen për pacientë që do të vërshonin në sallat e urgjencës, thotë shefi i njësisë së traumave në Qendrën mjeksore Hadassah në Jeruzalem, Dr. Avi Rivkind. thotë ai Në Izrael, mjekët më me përvojë trajnohen në këtë drejtim. Dr. Rivkind thotë se amerikanët duhet ta kopjojnë këtë praktikë. Dr. Rivkind ka eksperiencë rreth ndikimeve të një sulmi terrorist me bombë në një qytet plot me njerëz dhe nevojën kritike për t’u përgatitur. Përgatitjet fillojnë në shkollën e mjeksisë. Dr. Rivkind thotë se spitalet dhe shkollat e mjeksisë në Shtetet e Bashkuara duhet të kenë programe kërkimore dhe arsimore të lidhur me traumën. Plagosjet nga një makinë bombë ndryshojnë shumë nga format e tjera të plagosjeve. Njerëzit që janë pranë nxehtësisë që çlirohet nga shpërthimi kanë nevojë urgjente për oksigjen. Dr. Rivkind thotë se në Izrael, të parët që mbërrijnë në vendin e ngjarjes janë personeli teknik mjekësor, që është pjesë e ekipit të traumës. Në Jeruzalem, ata janë të pajisur me kamera në mënyrë që mjekët të mund të shikojnë menjëherë pacientët. thotë dr. Rivkindi Periudha më kritike për kurimin e pacientit janë 60 minutat e para pas shpërthimit. Kënaqësia e Dr. Rivkind është e lidhur jo vetëm me shpëtimin e jetës së pacientëve, por edhe me vazhdimin e jetës së tyre normale. - shton ai Zyrtarët në New York dhe gjetkë po studjojnë mënyrën e veprimt të njësive të traumave në Qendrën Mjeksore Hadassah. Por sipas një raporti të Kongresit, spitalet amerikane kanë ende shumë punë për të bërë.